༄༅། །ཕུར་སྲུང་མཆོད་པ་ལ། ཤ་ཁྲག་དམར་གྱི་མཆོད་པ་རྒྱ་ཆེར་བཤམས་ཏེ། བདག་ཉིད་
ལྷའི་ང་རྒྱལ་བཅས། བྷྱོཿ། ཤྭ་ན་མུ་ཁའི་དུས་ལ་བབས། །ནམ་གྱི་སྲོད་ཀྱི་དམ་ཅན་
མ༑ ༑ལྕགས་ཀྱི་སྤྱང་མོ་མགོ་དགུ་མ། །དེ་ལ་ལྕགས་ཀྱི་མི་མོས་ཞོན། །ཕྱག་ན་
ལྕགས་ཕུར་དགྲ་ལ་འདེབས། །སྤྱང་གདོང་དམར་ནག་དགྲ་ལ་རྔམས། །མཆོད་
སྦྱིན་གཏོར་མ་འདི་བཞེས་ལ། །དགྲ་བགེགས་སྒྲོལ་བའི་ཕྲིན་ལས་མཛོད། །
བྷྱོཿ༑ ནམ་ནི་སྲོད་ཀྱི་དམ་ཅན་མ། །གསེར་གྱི་འཕར་བ་ལྕེ་བརྒྱད་མ། །དེ་ལ་གསེར་
གྱི་མི་མོས་ཞོན། །རལ་པ་སྤྲུགས་པའི་སྐྲ་གསེབ་ནས། །སྡོམ་དང་སྡིག་པ་ཆར་
དུ་འབེབས། །འཕར་གདོང་སེར་ནག་དགྲ་ལ་རྔམས། །མཆོད་སྦྱིན་གཏོར་མ༴
དགྲ་བགེགས༴ བྷོ། ནམ་གྱི་སྲོད་ཀྱི་དམ་ཅན་མ། །ཟངས་ཀྱི་ཝ་མོ་རྐང་གསུམ་
མ༑ ༑དེ་ལ་ཟངས་ཀྱི་མི་མོས་ཞོན། །གཡས་པའི་རྡོ་རྗེ་རི་རབ་བསྙིལ། །གཡོན་
པ་ཟངས་ཀྱི་ཕུར་པ་འདྲིལ། །ཝ་གདོང་དམར་ནག་དགྲ་ལ་རྔམས། །མཆོད་
148

སྙན་བརྒྱུད་ཕུར་པའི་སྒྲུབ་སྐོར།
སྦྱིན༴ དགྲ་བགེགས༴ བྷྱོཿ། ནམ་གྱི་སྲོད་ཀྱི་ཕོ་ཉ་མོ། །ལྕགས་ཀྱི་ཁྱི་མོ་རལ་པ་
ཅན། །དེ་ལ་ཞོན་པའི་ཕོ་ཉ་མོ། །མཐིང་གི་མི་མོ་རལ་པ་ཅན། །མཐིང་གི་ཕུར་
པས་དགྲ་བགེགས་སྒྲོལ། །ཁྱི་གདོང་དམར་ནག་དགྲ་ལ་རྔམས། །མཆོད་སྦྱིན༴
དགྲ་བགེགས༴ ཧཱུཾ། བདག་ཉིད་ཆེན་མོའི་དུས་ལ་བབས། །ནམ་གྱི་གུང་གི་དམ་
ཅན་མ། །དཔལ་ལྡན་ལྷ་མོ་རེ་མ་ཏི། །མུ་ལེ་ལྡིང་གི་མཚོ་བདག་མོ། །ཆིབས་སུ་
དྲིལ་རྟ་རྐང་གསུམ་བཅིབས། །ཕྱག་གཡས་མེ་ལོང་སྦྲུལ་ཞགས་ཐོགས། །གཡོན་
པས་ཁ་ཊཱཾ་ཕུར་པ་ཐོགས། །འདུ་བ་རྣམ་བཞིའི་ནད་བདག་མོ། །འདིར་བྱོན་
མཆོད་སྦྱིན་གཏོར་མ་བཞེས། །དགྲ་བགེགས་སྒྲོལ་བའི་ཕྲིན་ལས་མཛོད། །ཧཱུཾ།
རཀྟའི་མཚོ་ལ་སྐུར་བཞེངས་པ། །ནམ་གྱི་གུང་གི་དམ་ཅན་མ། །དཔལ་ལྡན་
ལྷ་མོ་རེ་མ་ཏི། །ཁྲག་སྐམ་ལྕགས་ཀྱུ་ཕུར་པ་ཐོགས། །བལ་ནད་ལོ་བརྒན་ནད་
བདག་མོ། །འདིར་བྱོན༴ དགྲ་བགེགས་བླ་ཚེ་དབང་དུ་བསྡུས། །ཧཱུཾ། ནམ་ནི་
གུང་གི་དམ་ཅན་མ། །དཔལ་ལྡན་ལྷ་མོ་རེ་མ་ཛ། །རྒྱས་པའི་སྐུ་མདོག་གསེར་
ནག་ལ། །གཅོད་བྱེད་གསེར་གྱི་ཟོར་བ་བསྣམས། །མཁྲིས་པ་ཤ་ཡི་ནད་བདག་
མོ༑ ༑མཆོད་སྦྱིན༴ དགྲ་ལ་རིམ་ནད་དལ་ཡམས་ཕོབ། །ཧཱུཾ། ནམ་ནི་གུང་གི་དམ
ཅན་མ། །དཔལ་ལྡན་ལྷ་མོ་རེ་མ་ཛུ། །རྔ་མོང་སྔོ་ནག་ཆིབས་སུ་བཅིབས། །ཁྲམ་ཤིང་
གྲུ་གུ་ཕུར་པ་བསྣམས། །ཕོ་སློག་ལྷོག་རྒལ་ནད་བདག་མོ། །མཆོད་སྦྱིན༴ དགྲ་
བགེགས༴ བྷོ། ས་བདག་ཆེན་མོའི་དུས་ལ་བབས། །ནམ་གྱི་ཐོ་རེངས་དམ་ཅན་
མ༑ ༑རྒྱ་གར་བལ་པོའི་ས་མཚམས་ན། །ཆུ་མིག་བྱང་ཆུབ་བདུད་རྩིའི་ཆུ། །དགུན་
ཡང་མེ་ཏོག་སྐྱེ་བའི་སར། །ཚ་བ་ནད་ཀྱི་བདག་མོ་བཞི། །མཐུ་སྟོབས་ཆེ་བས་
སོ་སོར་བཞག །བལ་ཡུལ་ཡ་བྱིན་ས་ཤེད་ན། །མར་ཁུའི་མཚོ་མོ་མེར་བ་ན། །རྡོ་

149

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
རྗེ་ཡ་བྱིན་དབང་མོ་ཆེ། །ཆིབས་སུ་གཡུ་འབྲུག་སྔོན་མོ་བཅིབས། །ཕྱག་གཉིས་
བདུད་ཞགས་ཕུར་བུ་བརྡིག །ཇོ་མོ་ཡ་བྱིན་མཐུ་མོ་ཆེ། །བློན་མོ་ནག་མོ་འཁོར་
བཅས་ཀྱི། །ཤ་ཁྲག་དམར་གྱི་མཆོད་པ་བཞེས། །བཅོལ་བའི་ཕྲིན་ལས་གྲུབ་
པར་མཛོད། །བྷྱོཿ། ས་བདག་ཆེན་མོ་དུས༴ ནམ་གྱི་ཐོ་རེངས་དམ་ཅན་མ། །ཡུལ་
ནི་ཚ་བ་རོང་གི་གནས། །སྦྲང་རྩིའི་མཚོ་མོ་མེར་བ་ན། །རྡོ་རྗེ་དེ་བྱིན་རྩལ་མོ་ཆེ། །
མེ་ལྕེ་དགུ་ཕྲེང་སྐ་ཡི་རྒྱན། །གཟའ་རྟ་སེར་པོ་ཆིབས་སུ་བཅིབས། །གསེར་ཞགས་
གསེར་ཕུར་དགྲ་ལ་བརྡེག །ཇོ་མོ་དེ་བྱིན་མཐུ་མོ་ཆེ། །བློན་མོ་ཀློང་དགུ་འཁོར་
བཅས་ཀྱི། །ཤ་ཁྲག་དམར་གྱི་མཆོད་གཏོར་བཞེས། །བཅོལ་བའི་ཕྲིན་ལས༴ བྷྱོཿ།
ས་བདག་ཆེན་མོའི༴ ནམ་གྱི་ཐོ་རེངས་དམ་ཅན་མ། །མང་ཡུལ་སེ་བྱིན་གཏིང་ཤོད་
ན༑ ༑ཁྲག་ཞག་མཚོ་མོ་མེར་བ་ན། །རྡོ་རྗེ་བསྭེ་བྱིན་འཕྲལ་མོ་ཆེ། །རི་དྭགས་རྒྱལ་
པོ་བསེ་ལ་བཅིབས། །བཙན་ཞགས་སེང་ཕུར་དགྲ་ལ་བརྡེག །ཇོ་མོ་སེ་བྱིན་མཐུ་མོ་
ཆེ༑ ༑བློན་མོ་སྤྱང་མོ་འཁོར་བཅས་ཀྱིས། །ཤ་ཁྲག༴ བཅོལ་བའི༴ བྷྱོཿ། ས་བདག་
ཆེན་མོའི༴ ནམ་གྱི་ཐོ་རེངས༴ སྙི་ནམ་འགྲམ་གྱི་ཕར་ཕྱིན་ན། །འོ་མའི་མཚོ་
མོ་མེར་བ་ན། །རྡོ་རྗེ་ཕག་བྱིན་མཐུ་མོ་ཆེ། །ཆིབས་སུ་ཆུ་རྟ་སྔོན་མོ་བཅིབས། །
གཡུ་ཞགས་གཡུ་ཕུར་དགྲ་ལ་བརྡེག །ཇོ་མོ་བག་བྱིན་མཐུ་མོ་ཆེ། །བློན་མོ་བྲང་
མིག་འཁོར་བཅས་ཀྱི། །ཤ་ཁྲག༴ བཅོལ་བའི༴ ཛཿ རང་རང་རིགས་ཀྱི་མིང་པོ་
བཞི། །རྒྱལ་པོ་ཤེལ་གིང་དཀར་པོ་དང༌། །གདུག་པ་ལྕགས་ཀྱི་སྐྱེས་བུ་དང་། །
དམར་པོ་བཙན་གྱི་རྒྱལ་པོ་དང་། །གནོད་སྦྱིན་ཏ་ཀི་ནག་པོ་འཇིགས། །འཁོར་
དུ་གིང་བདུད་བཙན་གྱི་ཚོགས། །ཤན་པ་ཕོ་མོའི་ཚོགས་དང་བཅས། །ཤ་ཁྲག༴
བཅོལ་བའི༴ སྲིད་པ་ཕུར་པར་བདག་སྒྲུབ་ཀྱིས། །ཁྱོད་ཀྱི་དམ་ཚིག་དུས་ལ་
150

སྙན་བརྒྱུད་ཕུར་པའི་སྒྲུབ་སྐོར།
བབས། །མཐུ་རྩལ་དབྱུང་བའི་དུས་ལ་བབས། །དམ་བཅས་བཞིན་དུ་ཕྲིན་ལས་
མཛོད། །དཔལ་གྱི་བཀའ་ཉན་ལས་བྱེད་མ། །མ་ཚོགས་དབང་ཕྱུག་ཉེར་བརྒྱད་
ཀྱིས། །ཚོགས་ཀྱི་དཀྱིལ་འཁོར་ཆེན་པོ་འདིའི། །མིང་ཙམ་འཛིན་པར་བྱེད་པ་
ལ༑ ༑གཡོ་སྒྱུ་མེད་ཅིང་གུས་ལྡན་པས། །སེམས་ཀྱི་བླངས་ཏེ་སྤྱི་བོ་ཡི། །གཙུག་ཏུ་
བཀུར་བར་བགྱིའོ་ཞེས། །དེ་སྐད་ཁྱོད་ཀྱིས་ཞལ་བཞེས་པས། །དཔལ་གྱི་བཀའ་
བཞིན་བདག་སྒྲུབ་ཀྱིས། །འདིར་བྱོན་ཤ་ཁྲག་གཏོར་མ་བཞེས། །བཅོལ་བའི་
ལས་རྣམས་འགྲུབ་པར་མཛོད། །ཅེས་མཆོད་དོ། །འདི་ནི་ནང་གི་བཀའ་སྲུང་སྟེ། །ཕུར་པ་སྒྲུབ་
པའི་རྣལ་འབྱོར་གྱིས། །རྟག་ཏུ་མཆོད་གསོལ་བརྟེན་བྱས་ན། །འདོད་དགུ་བསམ་པ་ཡིད་བཞིན་འགྲུབ། །ས་
མ་ཡཱཿཕུར་སྲུང་བཅུ་གཉིས། མིང་པོ་བཞི་ལས་ལྕམ་དྲལ་བཅུ་དྲུག ཡང་ས་བདག་མ་བཞིའི་བློན་མོ་བཞི་དང་ཉི་
ཤུའོ། །ཡང་ན་རྒྱལ་པོ་བཞི། བདུད་བཞི། བཙན་བཞི། གནོད་སྦྱིན་རྒྱལ་པོ་བཞི་ལས་བློན་པོ་བཞི། ཀུན་གྱི་ལས་
བྱེད་རེ་ཏི་ནག་མོ་བཅས་གིང་བདུད་ཉི་ཤུ་རྩ་གཅིག་ཏུ་གྲགས་པ་ཡིན་ནོ། །ཞེས་པའང་དྷརྨ་པ་ཏིའི་ཐུགས་དམ་དུ་
འོད་གསལ་རིན་ཆེན་སྙིང་པོ་པདྨ་ལས་འབྲེལ་རྩལ་གྱིས་རྒྱུད་ལས་བཏུས་པ་ཡིད་ཆེས་པའི་གནས་ལགས་སོ།། །།